หุ้นปิดลบ 9.84 จุด
ดัชนีหุ้นไทยปิดตลาดที่ระดับ 1,062.37 จุด ลดลง 9.84 จุด หรือ 0.92% มูลค่าการซื้อขาย 23,573.75 ล้านบาท
9 ก.ย. 2554

ดัชนีหุ้นไทยปิดตลาดที่ระดับ 1,062.37 จุด ลดลง 9.84 จุด หรือ 0.92% มูลค่าการซื้อขาย 23,573.75 ล้านบาท
ดัชนีหุ้นไทยวันนี้(9 ก.ย.54)ทรงตัวในกรอบแคบในช่วงเช้า ก่อนที่จะปรับตัวลดลงแรงในช่วงบ่าย เนื่องจากนักลงทุนยังกังวลเศรษฐกิจสหรัฐฯ ขณะที่ตลาดขาดปัจจัยบวกใหม่ๆกระตุ้น ส่งผลให้ดัชนีปิดตลาดที่ระดับ 1,062.37 จุด ลดลง 9.84 จุด หรือ 0.92% มีมูลค่าการซื้อขาย 23,573.75 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก
1.PAO ปิดที่ 0.73 บาท เพิ่มขึ้น 0.23 บาท มูลค่าการซื้อขาย 3,179.48 ลบ.2.BANPU ปิดที่ 634.00 บาท ลดลง 10.00 บาท มูลค่าการซื้อขาย 1,384.44 ลบ.3.IVL ปิดที่ 38.00 บาท ไม่เปลี่ยนแปลง มูลค่าการซื้อขาย 1,249.13 ลบ.4.TMB ปิดที่ 1.79 บาท เพิ่มขึ้น 0.08 บาท มูลค่าการซื้อขาย 1,008.79 ลบ.5.PTT ปิดที่ 321.00 บาท ลดลง 5.00 บาท มูลค่าการซื้อขาย 915.20 ลบ.        
นายอภิสิทธิ์ ลิมป์ธำรงกุล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.)เกียรตินาคิน กล่าวว่า ดัชนีตลาดหลักทรัพย์ไทยวันนี้เคลื่อนไหวในลักษณะแกว่งตัวตามทิศทางตลาดต่างประเทศที่ปรับลดลงเป็นส่วนใหญ่ เนื่องจากนักลงทุนกังวลเศรษฐกิจสหรัฐฯ แม้แถลงการณ์ของประธานาธิบดีบารัค โอบามา ในเช้าวันนี้จะออกมาตรการกระตุ้นการสร้างงาน แผน 'American Jobs Act' มูลค่า 4.47 แสนล้านดอลลาร์ ปัจจัยดังกล่าวก็ไม่ส่งผลต่อบรรยากาศการลงทุนในวันนี้มากเท่าที่ควร คาดว่าดัชนีฯ รอปัจจัยใหม่เข้ามาสนับสนุน 
สำหรับดัชนีตลาดหลักทรัพยไทยสัปดาห์หน้า คาดว่าแกว่งตัวในกรอบ 1,050 - 1,080 จุด ทั้งนี้ ต้องติดตามความเคลื่อนไหวต่างประเทศเป็นหลัก โดยเฉพาสหรัฐฯ และยุโรป ซึ่งในสุดสัปดาห์นี้จับตาการประชุม G-7 รวมทั้งความชัดเจนมาตรการกระตุ้นเศรษฐกิจสหรัฐฯ ในการประชุมวันที่ 20-21 กันยายนนี้ ด้านปัจจัยในประเทศต้องติดตามความคืบหน้าคดีกระบวนการสรรหาคณะกรรมการกิจการกระจายเสียงกิจการโทรทัศน์ และกิจการโทรมนาคมแห่งชาติ (กสทช.) ว่าชอบด้วยกฎหมายหรือไม่ กลยุทธ์การลงทุน แนะนำ Wait &amp; See ประเมินแนวรับดัชนีฯ อยู่ที่ 1,050 จุด ส่วนแนวต้านอยู่ที่ 1,080 จุด